《登台院和荅彭宪副作》
明代·白圻

夕阳高柳石桥斜，春燕衔泥掠远沙。叠嶂笼烟晴亦雨，长江浴日浪生花。

百年行役真成梦，满道尪羸重可嗟。溪上人家逢谷雨，又闻租吏索新茶。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。